text: Død kalv som event
  12 februar 2014 kl. 09.46
  Givskud zoo dissekerede en kalv i dag foran børn og voksne som en event.
  Zoo i København aflivede i weekenden en girafunge, hvorefter den blev dissekeret foran publikum.
  Det har vakt en følelsesladet debat.
  Om det samme sker i Givskud, skal vise sig.
  Under alle omstændigheder dissekerede Givskud zoo i dag en jerseykalv foran publikum. 
  Kalven er et af de døde dyr, Givskud zoo regelmæssigt modtager som foder.
  - Vi har gjort det flere gange, for det er noget, som vores gæster synes er fascinerende. Selvom børnene måske synes, det kan virke lidt ulækkert, så står de alligevel med næsen nede i det og følger grundigt med i dissektionen, fordi de synes, at det er spændende, siger direktør Richard Østerballe.
  